Il-Pulizija qed tinvestiga każ ta’ vettura tat-tip Volkwagen Passat li nqerdet minn nar f’każ li seħħ kmieni dalgħodu, għall-ħabta tas-02:30 fi Triq Wiġi Rosato, f’Bormla. Fil-post issejħu membri tal-Protezzjoni Ċivili anke għaliex in-nar infirex ukoll għall-faċċata ta’ garaxx li kienet ipparkjata quddiemu din il-vettura. Dan bil-konsegwenza li ħa n-nar ukoll il-bieb tal-injam tal-garaxx. Is-suspett tal-Pulizija hu li dan kien każ ta’ arson , jiġifieri li l-vettura tqabbdet apposta. Fortunatament ħadd ma weġġa’ f’dan il-każ.